آنتونی گائودی

آنتونی گائودی ای کُرنت (به کاتالانی: Antoni_Gaudí_i_Cornet)  (بزائه ۲۵ ژوئن ۱۸۵۲ - بمرده ۷ ژوئن ۱۹۲۶) کاتالونیایی معمار که یَتا از گت‌ترین معمارون دِ قرن اخیر بشناسی‌یه وونه. ونه شهرت ویشتر ونه سبک شنه که ونجه بارسلون دله ساختمون ساته.

 زندگی 
گائودی تاراگونیای کاتالونیا دله دنیا بموئه. ونه خانواده هم پییر و هم ونه مارون مسگر بینه. وه شه دبیرستون ره سال ۱۸۷۰ «پیاریست» مدرسه، رِئوس دله توم هاکرده و أی بورده «معماری مدرسه» دله که بارسلون دله دیّه. 

گائودی شه تحصیلِ دِ سال آخر، پروژه‌ئون مختلف دله گت معمارون جا کار هاکرده و سال ۱۸۷۸ شه معماری مدرک ره بییته و بارسلون دله شسّه دفتر بزوئه. همون سال «ماتارو» نقشه ره پاریس دله دکشی‌یه.

سال ۱۸۸۳ گت کلیسای طرح ره ساگرادا فامیلیا بارسلون دله شروع هاکرده، کاری که تا نتونسته شه بمردن گادر وه ره توم هاکنه. بین سال‌ئون ۱۸۹۰ تا ۱۸۹۴ بورده اندلس دله و اونجه ات خله سره بساته.

وه آخرسری ۲ ژوئن ۱۹۲۶ بخارده اتا تراموا ره و پنج روز بعد بمرده.

 منابع 

 Gaudi چاپ Editorial Escudo De Oro, S. A. ویرایش هشتم ISBN 84-378-1632-7

رج:معمارون
رج:گت مردمون کاتالونیا
رج:ایسپانیا گت آدمون